**KKV-k innovációs képességének támogatása**

**GINOP Plusz 2.1.3-24**

A felhívás meghirdetésekor a támogatásra rendelkezésre álló tervezett keretösszeg 2024-ben meghirdetett szakaszra 40 000 000 000, 2025-ben meghirdetett szakaszra 35 000 000 000 Ft (a teljes keretösszegből fejlett régióban 15 000 000 000 Ft, a kevésbé fejlett régióban 60 000 000 000 Ft kerül allokálásra.

**Támogatás célja**

A felhívás célja a mikro- és kisvállalkozások, különösen az innovációt eddig nem végző vállalatok tevékenységének ösztönzése piacorientált innovációs projektjeik támogatásával, valamint az S3-ban szereplő kihívásokra reagálva a vállalatok versenyképesebbé tétele az innováció különböző fajtáinak erősítésével (ideértve a nyílt innovációt), KFI kapacitásaik és technológiai színvonaluk javításával, technológiatranszfer valamint innovációs szolgáltatások biztosításával. A felhívás keretében további cél tehát a hazai vállalkozások üzleti innovációs tevékenységének ösztönzése, különösen az eddig nem innovatív vállalkozások körében.

**Pályázók köre**

* **mikro és kisvállalkozások (közép- és nagyvállalat nem indulhat!)**, amelyek
* rendelkeznek legalább **egy lezárt** (beszámoló alátámasztott), **teljes** (365 napot jelentő) **üzleti évvel** (az előtársaságként való működés időszaka ebbe nem számít bele);
* éves átlagos statisztikai állományi létszáma a támogatási kérelmek benyújtását megelőző lezárt, teljes, üzleti évben **minimum 3 fő volt**;
* **Magyarországon** székhellyel rendelkező **kettős könyvvitelt vezető** gazdasági társaságok.

**Gazdálkodási formakód szerint:**

* 113 Korlátolt felelősségű társaság
* 114 Részvénytársaság
* 116 Közkereseti társaság
* 117 Betéti társaság

**2.2. Támogatásban nem részesíthetők köre**

Az ”ÁÚF 21-27” „Kizáró okok listája” c. részben felsoroltak. Továbbá, az alábbi szempontok szerint nem nyújtható támogatás azon támogatást igénylő részére:

* amely vállalkozásnak a támogatási kérelem benyújtását megelőző 5 évben támogatói elállást eredményező szabálytalansága volt (döntés jogerőre emelkedés dátuma alapján);
* amely vállalkozás nem rendelkezik legalább egy lezárt (beszámolóval alátámasztott), teljes (365 napot jelentő) üzleti évvel, az előtársaságként való működés időszaka ebbe nem számít bele;
* amely vállalkozásnak jelen projektjének **az igényelt támogatása meghaladja a támogatási kérelem benyújtását megelőző**jóváhagyott (közgyűlés, taggyűlés, illetve a tulajdonosok által jóváhagyott), lezárt, teljes, üzleti év **éves beszámoló szerinti saját tőkéjének összegét**;
* amely vállalkozásnak **a projekt összköltsége meghaladja a pályázat benyújtását megelőző lezárt üzleti év árbevételének 50 %-át**;
* amellyel szemben a Nemzeti Adó- és Vámhivatal (NAV) által indított végrehajtási eljárás van folyamatban a támogatási kérelem benyújtásának időpontjában, illetve amely jogerős végzéssel elrendelt kényszertörlési, felszámolási, csőd-, végelszámolási vagy egyéb – a jogutód nélküli megszüntetésére irányuló, jogszabályban meghatározott – eljárás alatt áll a támogatási kérelem benyújtásának időpontjában;
* amely az Európai Bizottság európai uniós versenyjogi értelemben vett állami támogatás visszafizetésére kötelező, Magyarországnak címzett határozatának nem tett eleget;
* amely projektjavaslat nem kapcsolódik a 2021 -2027 közötti időszakra vonatkozó Nemzeti Intelligens Szakosodási Stratégia (továbbiakban S3) céljaihoz és prioritásaihoz megfogalmazott prioritásokhoz;
* amely vállalkozás a **GINOP Plusz 2.1.1-21 vagy a GINOP Plusz-2.1.1-24 kódszámú felhívás keretében támogatási kérelmet nyújtott be**, kivéve, ha elutasító döntéssel rendelkezik, vagy a támogatói döntés előtt visszavonta támogatási kérelmét;
* amely vállalkozás a Nemzeti Kutatási, Fejlesztési és Innovációs Alap keretéből finanszírozott **„Fókuszterületi innováció projektek támogatása” című (2023-1.1.1-PIACI\_FÓKUSZ, vagy a 2024-1.1.1-KKV\_FÓKUSZ) pályázati felhívás keretéből támogatásban részesült**;
* amely jelen felhívás keretében korábban támogatói döntést kapott. Ennek megfelelőn, amennyiben a vállalkozás az első szakaszban már támogatói döntéssel rendelkezik, úgy a második szakaszban nem jogosult támogatási kérelmet benyújtani. **Egy vállalkozás csak egy kérelem keretében részesíthető támogatói döntésben jelen konstrukció keretében**.
* amelynek fejlesztési igénye a dohány és dohánytermékek gyártásával, feldolgozásával és forgalomba hozatalával kapcsolatos beruházásokra irányul;
* amelynek fejlesztési igénye szálláshely és/vagy fürdőfejlesztésre irányul;
* amelynek fejlesztése az Európai Bizottság által indított, indoklással ellátott véleményezési szakaszban járó kötelezettségszegési eljárással közvetlenül érintett;
* **amely vállalkozás mezőgazdasági termelőnek minősül** – azaz olyan természetes vagy jogi személyek részére, amelyek a támogatási kérelem benyújtását megelőző jóváhagyott, lezárt, teljes üzleti év éves beszámoló szerinti árbevételének legalább 50%-a mezőgazdasági tevékenységből származik.
* amely, azt **halászati és akvakultúra-termékek termeléséhez**, halászati és akvakultúra-termékek **feldolgozásához és forgalmazásához** használja fel, ha a támogatás összegét a piacon vásárolt vagy forgalomba hozott termékek ára vagy mennyisége alapján határozzák meg;
* amely mezőgazdasági termékek elsődleges termelésével foglalkozó vállalkozásoknak minősül;
* azon támogatást igénylő részére, amely azt mezőgazdasági termékek feldolgozásához és forgalmazásához használja fel,
* amely, azt exporttal kapcsolatos tevékenységhez használná, ha az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik;
* amely annak felhasználását import áru helyett hazai áru használatától teszik függővé;
* akinek támogatása az európai uniós jog megsértését eredményezi;

**2.3. A támogatási kérelem benyújtásának határideje**

**A pályázatok benyújtására 2024. szeptember 3-tól 9 óra 00 perctől, 2025. április 22. 12 óra 00 percig van lehetőség.**

**1.    szakasz: 2024. szeptember 03. – 2024. szeptember 30.**

**2.    szakasz: 2025. március 03. – 2025. április 22.**

Amennyiben a támogatást igénylő a GINOP PLUSZ-2.1.3-24 jelű felhívásra egyszerre több támogatási kérelmet nyújt be, az elsőként benyújtott támogatási kérelem kerül elbírálásra, a többi támogatási kérelem automatikusan elutasításra kerül.

**Támogatható tevékenységek**

***Választható önállóan támogatható tevékenységek:***

A vállalkozások üzleti folyamat innovációs tevékenységei közül az alábbiak:

* **Termelési és/vagy gyártási folyamat innovációs tevékenységek;**

-      Az üzleti folyamatinnováció eredménye olyan, egy vagy több üzleti folyamatban bevezetett új vagy jelentősen megújított eljárás, amely lényegesen különbözik a vállalat addigi üzleti folyamatokra vonatkozó eljárásaitól.

-      Folyamatinnovációs tevékenység az üzleti élet bármely területén végezhető. Az üzleti folyamatok körébe soroljuk a gyártáshoz és szolgáltatáshoz közvetlenül kapcsolódó, úgynevezett mag- vagy kulcstevékenységeket, illetve a támogató tevékenységeket, mint amilyen a logisztika, a marketing vagy az adminisztratív tevékenységek.

-      Az üzleti folyamatok kivitelezése belső vagy külső források igénybevételével is történhet. Folyamatinnováció, ha az új vagy megújított eljárás eredménye a hatékonyabb forrásfelhasználás, megbízhatóság, rugalmasság, megfizethetőség, nagyobb kényelem vagy könnyebb használhatóság.

* **Marketing és/vagy értékesítési innovációs tevékenységek;**

-      A marketing-innováció olyan új marketing-módszerek alkalmazása, amelyek jelentős változást hoznak a terméktervezésben, a csomagolásban, a termék piacra dobásában, a termék reklámozásában, vagy az árképzésben.

-      A marketing-innováció új marketing-módszerek alkalmazását jelenti az értékesítés növelése érdekében, megcélozva a fogyasztói szükségleteket, új piacok megnyitását, vagy a termékek új célú piaci elhelyezését

* **Logisztikai innovációs tevékenységek;**

-      Az üzleti innovációs folyamatok körébe soroljuk a támogató tevékenységeket, mint amilyen a logisztika tevékenységek területén történő innováció bevezetését.

* **Szervezeti innovációs (adminisztratív és menedzsment fejlesztés) tevékenységek**, amennyiben a támogatást igénylő éves átlagos statisztikai állományi létszáma a támogatási kérelem benyújtását megelőző lezárt, teljes, üzleti évben minimum 20 fő volt;

-      A szervezési-szervezeti innováció új szervezési-szervezeti módszerek megvalósítását jelenti a cég üzleti gyakorlatában, a munka szervezésében vagy a külső kapcsolatokban.

-      A szervezési-szervezeti innováció három területen hozhat újat: az üzleti gyakorlatban, a munka irányításával kapcsolatos folyamatokban és menedzsment-rendszerekben, a munkahelyi szervezetben, ami új szervezeti struktúrákat és új döntéshozatali eljárást eredményezhet; valamint a külső kapcsolatokban, melyek a más cégekkel és állami kutatóintézetekkel ápolt kapcsolatok jellegét foglalják magukba.

***Kötelezően megvalósítandó, önállóan nem támogatható tevékenységek***

* Üzleti folyamat innovációhoz kapcsolódó beruházás;
* Projektelőkészítési tevékenység (innovációs tanácsadás igénybevétele a projekt előkészítéséhez);
* Innovációs projektet támogató tevékenységek (projektmenedzsment, hardver beszerzés, kötelezően előírt nyilvánosság, horizontális tevékenységek, rezsi).

**Milyen műszaki, szakmai elvárásoknak feleljen meg a projekt?**

* **A projekt keretében üzleti folyamat innovációnak kell megvalósulnia**, azaz egy olyan új vagy továbbfejlesztett üzleti folyamat fejlesztése a cél, amely jelentősen különbözik a vállalkozás korábbi üzleti folyamataitól, és amelyet a projekt fizikai befejezését követően bevezet, alkalmaz és fenntart.
* A támogatási kérelem benyújtását megelőzően **a támogatást igénylőnek a projekt sikeres megvalósítását segítő innovációs tréninget kell igénybe vennie a projekt előkészítés időszakában**. Az innovációs tréning célja, a készségfejlesztésben résztvevő vállalkozások munkavállalóinak intelligens szakosodási készségeik fejlesztése, ismereteik bővítése a GINOP Plusz-2.1.3-24-es felhívásban meghatározott tevékenységekhez. Az innovációs tréninget a Nemzeti Innovációs Ügynökség Zrt. nyújtja. Az innovációs tréning igénybevétele térítésmentes, azonban állami támogatásnak minősül.
* A támogatást igénylőnek a támogatási kérelmében egy általa választott, a felhívásban meghatározott **szakértői adatbázisból kiválasztott szakértő(k) vagy szervezet(ek) segítségével be kell mutatnia a vállalkozásában már alkalmazott üzleti folyamatait és részletes leírást kell adnia a projekt keretében tervezett új vagy továbbfejlesztett üzleti folyamat(ok) bevezetéséről**, ami jelentősen különbözik a vállalkozás korábbi üzleti folyamataitól. A projekt keretében ez a tevékenység projekt előkészítésnek minősül. **A támogatást igénylőnek ezen átvilágítási feladatokat a támogatási kérelem benyújtásáig meg kell valósítania**.

A. Innovációs tanácsadást nyújtó szakértői adatbázisok:

a) Nemzeti Innovációs Ügynökség Zrt. szakértői adatbázisa;

b) Nemzeti Akkreditáló Hatóság - Irányítási rendszertanúsítás / Management Systems Certification

<https://www.nah.gov.hu/hu/kategoriak/iranyitasi-rendszertanusitas--management-systems-c/>

c) A Nemzeti Akkreditáló Hatóság szakértői adatbázisa <https://www.nah.gov.hu/hu/oldal/nah-minositoi-szakertoi-nevjegyzeke/>

d) Magyar Gazdaságfejlesztési Ügynökség által akkreditált tanácsadók: <https://vali.mgfu.hu/hu/experts>

Amennyiben a Magyar Gazdaságfejlesztési Ügynökség által akkreditált tanácsadó végzi az innovációs tanácsadást, úgy a kiválasztott szakértőnek a tanácsadásra irányuló kapcsolatfelvétel időpontjától a teljesítés igazolás kiállításáig érvényes minősítéssel kell rendelkezniük, a tanácsadásra vonatkozó tématerületen. A tanácsadási tevékenységek közül bármelyik akkor tekinthető megvalósultnak, ha a felsorolt tanácsadási feladatok közül legalább 1 db a tanácsadó által megvalósításra került.

* Amennyiben a projekt keretében a támogatási igénylő a felhívás 2.1.1.2. pontjában felsorolt **innovációs tevékenységek közül egyet valósít meg, abban az esetben legfeljebb 100 óra tanácsadási költség, több innovációs tevékenység megvalósítása esetén legfeljebb 200 óra tanácsadási költség számolható el**.
* A projekt eredményeként létrejött szellemi terméknek vagyonnövekményként meg kell jelennie a támogatást igénylőnek a projekt fizikai befejezési évét közvetlenül követő első lezárt, teljes, üzleti év éves beszámolójában az immateriális javak soron.
* A támogatást igénylő vállalja, hogy a projekt megvalósítási időszaka alatt **minimum 6 hónapig, legalább 1 fő női munkavállalót foglalkoztat teljes munkaidőben.**
* A támogatást igénylőnek a projekt benyújtásakor **a projekt adatlapon el kell készítenie a projekt közgazdasági és pénzügyi értékelést** az „Útmutató a projektek közgazdasági és pénzügyi értékeléséhez 2021-2027” dokumentum16 alapján. A projekt közgazdasági értékelése során a támogatást igénylőnek egyszerűsített igényfelmérést és rövid, szöveges változatelemzést kell készítenie. A projekt pénzügyi fenntarthatóságának vizsgálatát minden esetben kötelező elvégezni. A támogatási kérelemben a fejlesztendő tevékenység kapcsán szükséges azon tényleges és létező piaci igény és meglévő humánerőforrás megalapozott bemutatása, amelyre a támogatást igénylő a fejlesztést alapozza.
* A támogatást igénylő **kizárólag egy megvalósítási helyszínt jelölhet meg**. Amennyiben a megvalósítási helyszín több szomszédos helyrajzi számon helyezkedik el fizikailag, akkor is egy helyszínnek tekintendő.

**Kötelezettségek**

* **A projekt végrehajtására rendelkezésre álló időtartam**: A projekt fizikai befejezésére a megkezdésétől számított legfeljebb **18 hónap** áll rendelkezésre.
* A támogatást igénylő vállalja, hogy **a projekt megvalósítási időszaka alatt minimum 6 hónapig, legalább 1 fő női munkavállalót foglalkoztat teljes munkaidőben**. A kötelezettség teljesítésének vizsgálata a záró beszámoló ellenőrzésekor történik. A kötelezettség teljesítettnek tekinthető abban az esetben is, amennyiben a női munkavállaló 6 hónapos foglalkoztatási időszaka nem egybefüggő a projekt megvalósítási időszaka alatt, továbbá a vállalás több női munkavállaló foglalkoztatott beszámításával is teljesíthető. Jelen felhívás keretében valamennyi projektben foglalkoztatott személyt a tényleges **projekthelyszínen szükséges alkalmazni**.

**Kötelező vállalások**

* **A projekt eredményeként létrejött szellemi terméknek vagyonnövekményként meg kell jelennie a támogatást igénylőnek a projekt fizikai befejezési évét közvetlenül követő első lezárt, teljes, üzleti év éves beszámolójában az immateriális javak soron.** A támogatást igénylő a vállalás teljesítését főkönyvi kivonat beküldésével igazolja és köteles külön főkönyvi számlaosztályon (jól beazonosítható módon, a projektazonosító szám feltüntetésével) vezetni a projekt eredményeként létrejött szellemi termék értékét.
* **A kedvezményezett 1 főre eső bruttó hozzáadott értéke (BHÉ) legalább 5%-kal növekszik a bázisévhez viszonyítva a projekt fizikai befejezési évét közvetlenül követő első vagy második lezárt, teljes, üzleti évben.**

**Támogatás összege: min. 20 millió Ft, max. 50 millió Ft**

**Támogatás mértéke:**

A támogatás maximális mértéke a támogatási kategóriától függ, de azon belül a támogatást nyújtó határozza meg:

* **Csekély összegű támogatás esetén**: A támogatási intenzitás nem haladhatja meg az elszámolható költségek **70%**-át.
* **Eljárási és szervezési innováció támogatása esetén**: A támogatási intenzitás nem haladhatja meg az elszámolható költségek **50%**-át.

**Milyen további szakmai elvárásoknak kell megfelelni a megvalósítás során?**

1. A megvalósítási időszakban legfeljebb 2 alkalommal nyújtható be módosítási kérelem.

**Projekt területi korlátozása**

* A projekt Magyarország egész területén megvalósítható (**akár budapesti megvalósítási helyszínnel!)**
* **A fejlesztés megvalósulásának helyszíne a támogatást igénylő bejegyzett magyarországi székhelye, telephelye vagy fióktelepe lehet.** A támogatást igénylő csak a bejegyzett székhelyén, telephelyén vagy fióktelepén valósíthatja meg fejlesztését. **A megvalósítási helyszínnek 60 nappal a támogatási kérelem beadását megelőzően kell bejegyzésre kerülnie.**

**Előleg igénylése**

Az igényelhető támogatási előleg mértéke legfeljebb **a megítélt támogatás 30%-a.**

**A támogatási előleget vissza kell fizetnie**, **ha nem nyújt be a kifizetett támogatási előleg legalább 60%-ával megegyező mértékű kérelmet időközi kifizetésre a támogatási előleg** – vagy annak első részlete – **kifizetésétől számított tizenkét hónapon belül** vagy az időközi kifizetési kérelem vagy más körülmény a támogatás nem rendeltetésszerű felhasználását bizonyítja.

**Elszámolható költségek**

* **Projektelőkészítés költségei:**
* A projekt előkészítéshez kapcsolódó egyéb szakértői tanácsadás vagy megbízás
* **Szakmai megvalósításban közreműködő munkatársak költségei:**
* Szakmai megvalósításhoz kapcsolódó személyi jellegű ráfordítás

-      Bérköltség; munkáltatót terhelő adók és járulékok;

-      Személyi jellegű egyéb kifizetései (bérjellegű juttatások, pl. utazási költségtérítés, cafeteria).

* **Szakmai tevékenységekhez kapcsolódó szolgáltatások költségei:**
* Szakmai megvalósításhoz kapcsolódó szolgáltatások költségei:

A választható, önállóan támogatható tevékenységekhez kapcsolódóan, a felhívásban rögzített tanácsadástípusok nettó óradíjainak megfelelően igénybevett innovációs tanácsadás díja. Amennyiben a projekt keretében a támogatási igénylő az innovációs tevékenységek közül egyet valósít meg, abban az esetben legfeljebb 100 óra tanácsadási költség, több innovációs tevékenység megvalósítása esetén legfeljebb 200 óra tanácsadási költség számolható el.

* **Beruházáshoz kapcsolódó költségek:**
* Eszközbeszerzés költségei: új, legfeljebb 4 db, egyenként minimum nettó 1.000.000 Ft értékű eszközök (nettó 1.000.000 Ft érték alatti eszköz csak akkor támogatható, ha az a beszerzendő eszköz tartozéka) bekerülési értéke, amely tartalmazza a vételárat, tartalmazhatja az eszközbeszerzéshez kapcsolódó szállítás és üzembe helyezés, valamint az eszközbeszerzéshez közvetlenül kapcsolódó betanítás költségét is.
* A beszerezhető új eszközök, gépek rendeltetésszerű használatához szükséges szoftver és annak üzembe helyezésével összefüggő szolgáltatások (pl.: paraméterezés, beállítások, testreszabás, tesztelés stb.) kizárólag az eszközbeszerzés részeként kerülhetnek elszámolásra, amennyiben ezeket számvitelileg a beszerzett eszközre aktiválják.
* A felhívás mellékleteként megtalálható az Üzleti folyamat innovációhoz kapcsolódó eszközök VTSZ lista. A projekt keretében **csak a listán feltüntetett VTSZ szám alá tartozó eszközök kerülhetnek beszerzésre**.
* Jelen Felhívás keretében **egyedi tervezésű és gyártású célgép beszerzése nem támogatható**.
* **Több önállóan is működőképes eszköz egy piacfelmérés alatti összevonása nem lehetséges, még akkor sem, ha azok technológiailag egy egységet képeznek**.
* Immateriális javak beszerzésének költsége (Szoftverek beszerzése)

-      A Modern Vállalkozások Programja keretében minősített, csomagolt szoftver beszerzése a GINOP-3.2.1-15 projektben minősített szállítótól vagy annak szintén minősített partnerétől, disztribútorától. Felnőttképzési menedzsment szoftver esetében kizárólag FAR integrációval rendelkező szoftver szerezhető be. Maximálisan elszámolható költsége legfeljebb a [http://www.vallalkozzdigitalisan.hu](http://www.vallalkozzdigitalisan.hu/) honlapon, a regisztrációt és bejelentkezést követően generált, a maximálisan elszámolható (rész)költség kalkulátor számítását is magában foglaló egyedi árkalkulációban rögzített ár lehet.

- Felhívjuk a támogatást igénylő figyelmét, hogy kizárólag a Modern Vállalkozások Programja keretében minősített szoftver beszerzése támogatható, amelynek maximálisan elszámolható költsége legfeljebb a http://www.vallalkozzdigitalisan.hu honlapon, a regisztrációt és bejelentkezést követően generált, a maximálisan elszámolható (rész)költség kalkulátor számítását is magában foglaló egyedi árkalkulációban rögzített ár lehet.

- A felhívás mellékleteként megtalálható az elszámolható szoftverek körét meghatározó TESZOR lista. **A projekt keretében csak a listán feltüntetett TESZOR szám alá tartozó szoftverek kerülhetnek beszerzésre**.

* **Szakmai megvalósításhoz kapcsolódó bérleti díj**

  Szakmai megvalósításhoz kapcsolódó üzleti felhőszolgáltatás bérleti díja

-      Felhőalapú és egyéb online üzleti megoldások megvalósítási időszakra eső szolgáltatásbérleti díja (legfeljebb 18 hónapig tartó időtartamban). A bérelt egy felhőalapú, egyéb online üzleti megoldásra / szolgáltatásra jutó felhasználók száma nem lehet magasabb, mint a támogatást igénylő szervezet létszáma a projekt megvalósítási hely(ek)en a kérelem beadásának pillanatában.

-      Kizárólag a Modern Vállalkozások Programja keretében minősített üzleti felhőszolgáltatás beszerzése támogatható, amelynek maximálisan elszámolható költsége legfeljebb a [http://www.vallalkozzdigitalisan.hu](http://www.vallalkozzdigitalisan.hu/) honlapon, a regisztrációt és bejelentkezést követően generált, a maximálisan elszámolható (rész)költség kalkulátor számítását is magában foglaló egyedi árkalkulációban rögzített ár lehet.

- A felhőalapú és egyéb online üzleti megoldások szolgáltatásbérleti díja kizárólag a **projekt megvalósításával időarányosan számolható el**, **azonban az üzleti innovációt biztosító rendszer működését a fenntartási időszak végéig fenn kell tartani**.

* **Százalékos átalányalapú finanszírozás költségei:**

Átalány költség: Az „Innovációs projektet támogató tevékenységekhez” kapcsolódó közvetett költségek (projektmenedzsment, hardver beszerzés, kötelezően előírt nyilvánosság, rezsi) csak átalány alapú elszámolásként nyújthatók be, melynek mértéke a projekt keretében elszámolható közvetlen költségek pontosan 7 %-a.

**Az elszámolható költségek mértékére és arányára vonatkozó elvárások**

A művelet tervezése során az egyes elszámolható költségtípusok vonatkozásában a következő korlátozásokat szükséges figyelembe venni:

***Az elszámolható költségek mértékére és arányára vonatkozó elvárások***

|  |  |  |
| --- | --- | --- |
| **Költségtípus** | **Minimális elszámolható költség összege (Ft)** | **Maximális mértéke az összes elszámolható költségre vetítve (%)** |
| Projektelőkészítési tevékenység | - | 7% |
| Új eszközök beszerzésének költsége | egyenként minimum nettó 1.000.000 Ft/eszköz | 70% |
| Szoftver beszerzés/üzleti felhőszolgáltatás igénybevétele | - |